
A mesterséges intelligencia etikus nemzetközi szabályozásának lehetőségei az EU, az USA és Kína szabályozásain keresztül

A dolgozat a mesterséges intelligencia etikus szabályozásának összehasonlító elemzését mutatja be az Európai Unió, az Amerikai Egyesült Államok és a Kína vonatkozó jogszabályai alapján.
Az Európai Uniós szabályozás kiemelten foglalkozik a mesterséges intelligencia (MI) átláthatóságával, a felelősség és az emberi kontrol kérdésével. Az amerikai szabályozás inkább ágazatspecifikus megközelítést alkalmaz, míg Kína ötvözi a nemzeti, tartományi és helyi szintű szabályozásokat a jogszabályi keretrendszerében.
A fogalmi meghatározás és az etikai alapelvek terén hasonlóságok és különbségek egyaránt fellelhetők. Míg az EU és Kína elővigyázatosabb, sőt szigorúbb megközelítése által a témához, addig ezzel szemben az USA lazább álláspont képvisel a piaci folyamatokra hagyatkozva. Az egyes elvek és értékek mögött eltérő politikai, gazdasági és kulturális tényezők is meghúzódnak, melyek jelentősen hatnak az egyes jogszabályok megalkotására.
A szabályozások kihívásai közé tartozik az MI technológiájának gyors változása, valamint az egyéni jogok, a gazdasági növekedés és az állami felügyelet közötti egyensúly megteremtése. Az együttműködés lehetőségei és korlátjai is megvitatásra kerülnek a három szereplő összevetésében.
A vizsgált kutatási kérdések a szabályozások főbb hasonlóságait és különbségeit, az etikai megfontolások kezelését és a szabályozások felmerülő kihívásait gyűjtötték össze. A tanulmány dokumentumelemzés és irodalomkutatás módszereit alkalmazta.
Összességében az elemzés rávilágít arra, hogy a mesterséges intelligencia szabályozása komplex feladat, amely egyaránt igényli az etikai és műszaki-szakmai ismereteket, valamint a szereplők közötti együttműködést annak érdekében, hogy hatékonyan kezelje a technológia előnyeinek és kockázatainak kérdéskörét.



